Riigimetsa Majandamise Keskus Teie:

rmk@rmk.ee Meie: 19.06.2023 nr 5-8/131-1

**Taotlus isikliku kasutusõiguse seadmiseks (Iisaku metskond 80)**

**Taotleja**: Alutaguse vald, registrikood 77000281, Alutaguse Vallavalitsus, aadress Tartu mnt 56, Iisaku alevik, Alutaguse vald, Ida-Viru maakond 41101, volitatud isik Alutaguse valla vallavanem Tauno Võhmar, e-posti aadress info@alutagusevald.ee.

**Koormatava kinnisasja asukoht:**

Iisaku metskond 80, katastriüksus 22401:004:0712, Kauksi küla, Alutaguse vald, Ida-Viru maakond, sihtotstarve maatulundusmaa, pindala 24,78 ha, kinnistu registriosa nr 14652650, riigi kinnisvararegistri nr KV24683, riigivara valitseja Keskkonnaministeerium, volitatud asutus Riigimetsa Majandamise Keskus.

**Isikliku kasutusõiguse sisu**: OÜ Aqua Consult Baltic (registrikood 10150752) on koostanud projekti Kauksi reoveepuhasti projekteerimine, töö nr 22-109-02, mis on tellitud Alutaguse Vallavalitsuse korraldatud riigihanke nr 256196 „Peipsi põhjaranniku vee ja kanali projekteerimine“ alusel. Isikliku kasutusõigusega koormatav ala suurus reoveepuhasti ehitamiseks koos teenindamiseks vajaliku maaga on ligikaudu 1,8 ha. Reoveepuhasti on vajalik OÜ Keskkonnaprojekt poolt koostatava Kauksi, Kuru, Uusküla vee ja kanalisatsiooni projekti elluviimiseks. Vee ja kanalisatsiooni projektiga on planeeritud Iisaku metskond 80 katastriüksusele ühisveevärgi puurkaevud, mille teenindamiseks vajaliku maa suurus on ligikaudu 1,9 ha (IKÕ alad Lisa 1).

Isiklikku kasutusõigust taotletakse avalikes huvides rajatava reoveepuhasti ja pumplate ehitamiseks, omamiseks, hooldamiseks ja korrashoiuks.

Alutaguse valla üldplaneeringuga on määratud Iisaku metskond 80 kinnistu juhtotstarbeks osaliselt tehnoehitise maa-ala, mille alla kuuluvad kanalisatsiooni ja reoveepuhasti ehitise ning vee tootmise ja jaotamise ehitise maad. Üldplaneeringu KSH aruande koostamise käigus viidud läbi tehnorajatiste asukoha võrdlus ning Kauksi perspektiivne puhasti koos kujaga asub Iisaku metskond 80 maaüksusel. Alutaguse valla ühisveevärgi ja -kanalisatsiooni arendamise kavas 2019-2030 on määratud perspektiivis ühiskanalisatsiooniga kaetavateks aladeks Kauksi-Kuru-Uusküla piirkond.

Alutaguse vallavalitsus taotleb isikliku kasutusõiguse seadmist tasuta ja tähtajatuna.

Lugupidamisega

*/allkirjastatud digitaalselt/*

Tauno Võhmar

Vallavanem